[bookmark: _GoBack]MIREN KRAS z zgodbami ŠPARGLJEV med najboljšimi na svetu

Miren Kras se je na Green Destinations Day, ki so se letos odvijali v Leidnu na Nizozemskem, tretjič zapored uvrstil med 100 najbolj trajnostnih destinacij na svetu.

Tokrat z dobro prakso promocije špargljev s ciljem ohranjanja lokalne Kmetije Virgila Ušaja, ki jih prideluje, ustvarjanja trdne lokalne dobavne verige in promocije vrhunske lokalne kulinarike na čelu s kuharskimi šefi.
Izbor, ki ga opravlja mednarodna organizacija Green Destinations ob pomoči izkušenih strokovnjakov za turizem in okolje iz vsega sveta: QualityCoast, Travelife, ITB Berlin, Asian Ecotourism Network, Ecotourism Australia, Global Ecotourism Network, Sustainable First in GLP Films, je v letu 2021 temeljil na kakovosti, prenosljivosti in bolj kot kdaj koli na stopnji inovativnosti posameznih trajnostnih zgodb.
V argumentaciji so po izboru zapisali: 
»Destinacije, ki so bile uvrščene na seznam, s svojim delom in opisanimi pristopi ustvarjajo kvalitetno okolje za lokalne prebivalce in hkrati atraktivno izkušnjo za obiskovalce. Njihove zgodbe, ki so jih opisali ob prijavi, lahko služijo kot navdih drugim destinacijam, organizacija Green Destinations pa jih z izborom Top 100 že vse od leta 2014 s ponosom promovira v mednarodnem turističnem prostoru.«
Več na https://www.slovenia.info/sl/novinarsko-sredisce/novice/17701-sedem-slovenskih-destinacij-na-seznamu-top-100-destination-sustainability-stories?utm_campaign=SI-Okt21-PR-TTA-40a&utm_medium=email&utm_source=Net-Results&utm_content=sI-okt21-pr-tta-40a#
K odličnim ocenam mednarodne žirije za prijavljeni projekt "ŠPARGLJI iz DOMAČE KMETIJE – PRESTIŽNO DARILO ZDRAVJU IN TERITORIJU", so prispevali dobro argumentirani projekti, ki smo jih skupaj z deležniki destinacije Miren Kras in zunanjimi strokovnjaki izvajali v zadnjih letih, in v katere je vsak dodal vsak svoj del znanja, izkušenj in dobre energije.
Zasluga za uspeh gre soorganizatorjem in sooblikovalcem Praznika špargljev 2019, Meseca špargljevih jedi, knjige receptov Šparglji-beluši, kuharskega izziva Humar-Kavčič in letošnje odmevne kampanje Zgodbe iz lonca…brez konca!.

Posebej pa županu Mauriciju Humarju, Tomažu Kavčiču iz Gostilne pri Lojzetu, Kmetiji Virgila Ušaja, Gostilni Bric, Gostilni Makorič, Gostilni Štirna in Gostilni Kogoj, Turističnemu društvu Orehovlje, Društvu žena Miren in Orehovlje, Toniju Gomiščku, Petri Rutar, Matjažu Bizjaku, Markaciji, Ivu in Iztoku Saksida, Mateju Lozarju in VIP produkciji ter izjemnim umetnikom in estradnikom Lari Jankovič, Gojmirju Lešnjaku Gojcu, Vidu Valiču, Tilnu Artaču in Matjažu Javšniku.

In seveda odlični ekipi Turizma Miren-Kostanjevica, ki vsa leta predano skrbi za razvoj turizma v destinaciji.

Pot Miren Krasa k vrhunski enogastronomiji, ki jo gradimo v sodelovanju z vsemi deležniki, kmetijami, vinarji in gostinci ter strokovnimi partnerji, se nadaljuje z novim projektom "Krasne kuhnje". Sledite nam na socialnih omrežjih Miren Krasa in vabljeni, da našo obljubo visoke kakovosti in trajnostne naravnanosti preverite pri naših odličnih kuharskih mojstrih!

Ekipa Turizma Miren-Kostanjevica
www.mirenkras.si

